Diari Oficial de la Generalitat Valenciana


Sumari del DOGV 5062, del 02-08-2005 (2005/9078)

Acord de 29 de juliol de 2005, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/9078


Data del document
:   29-07-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alzira
    * expropiació
    * administració local

Acord de 29 de juliol de 2005, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de València. [2005/9078]
  
El Consell de la Generalitat, en la reunió del dia 29 de juliol de 2005, va adoptar l'acord següent:
  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte «Seguretat vial i eixample de plataforma entre Alzira i Corbera en la carretera CV-510 (VP-1107), d'Alzira a Favara (Az-293)».
  
La dita declaració d'ocupació urgent es justifica per les raons següents: la necessitat de millorar la seguretat vial del tram de la de la carretera CV-510 comprés entre Alzira i Corbera, ja que tal tram de carretera presenta actualment una secció transversal insuficient de 7 metres d'amplària, sense voreres d'emergència i un paviment en mal estat, la qual cosa, juntament amb la intensitat mitjana diària del tram, superior a 7.000 vehicles/dia, amb un elevat percentatge de vehicles pesants, dóna lloc a un índex de perillositat molt elevat i molèsties contínues per als usuaris.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que no han presentat cap al·legació.
  
Consten l'aprovació del projecte d'obres, l'acta de replantejament i la retenció de crèdit.
  
Per tot això, d'acord amb les facultats conferides pel Reial Decret 3318/1983, de 25 d'agost, i amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, de Govern Valencià, a proposta del conseller de Justícia i Administracions Públiques, el Consell de la Generalitat, acorda:
  
Declarar l'ocupació urgent dels béns i drets subjectes a l'expedient d'expropiació forçosa, instruït per la Diputació Provincial de València per a l'execució del projecte «Seguretat vial i eixample de plataforma entre Alzira i Corbera en la carretera CV-510 (VP-1107), d'Alzira a Favara (Az-293)».
  
Relació de béns afectats
  
Finca: 1
  
Naturalesa: improductiu
  
Parcel·la: 1, polígon: 10
  
Terme municipal: Alzira
  
Titular: Sr. Enrique Pérez España
  
Domicili: carrer Bailén, núm. 4 - 46939 Alzira
  
Superfície afectada: 641 m²
  
Finca: 2
  
Naturalesa: cítrics regadiu
  
Parcel·la: 46, polígon: 8
  
Terme municipal: Alzira
  
Titular: Sr. José Pedro Eced Galvañón
  
Domicili: carrer Florida núm. 98, 9 pt. A. Vitoria-Gasteiz 1003-Àlaba
  
Superfície afectada: 1.089,73 m²
  
Finca: 3
  
Naturalesa: cítrics regadiu
  
Parcel·la: 7, polígon: 10
  
Terme municipal: Alzira
  
Titular: Sr. Salvador Gómez Fontana
  
Domicili: plaça Major, núm. 55-6-6 - 46191 Alzira
  
Superfície afectada: 529,55 m²
  
Finca: 4
  
Naturalesa: cítrics regadiu
  
Parcel·la: 14, polígon: 10
  
Terme municipal: Alzira
  
Titular: Sr. Bernardo Pérez Torres
  
Domicili: carrer Major Sant Agustí, núm. 43 € 46863 Alzira
  
Superfície afectada: 199,98 m²
  
Finca: 5
  
Naturalesa: cítrics regadiu
  
Parcel·la: 17, polígon: 10
  
Terme municipal: Alzira
  
Titular: Sra. Mª. Ángeles Nicolau Llopis
  
Domicili: carrer Arts i Oficis, núm. 40,1 - 46163 Valencia
  
Superfície afectada: 104,96 m²
  
Finca: 6
  
Naturalesa: cítrics regadiu
  
Parcel·la: 40, polígon: 11
  
Terme municipal: Alzira
  
Titular: Sr. Jaime Hueso de Brugada
  
Domicili: carrer Misser Mascó, núm. 7 - 46178 Valencia
  
Superfície afectada: 73,20 m²
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit les al·legacions davant de la corporació local expropiadora, només als efectes d'esmenar possibles errors que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els recursos següents:
  
a) Recurs potestatiu de reposició davant del Consell de la Generalitat, en el termini d'un mes, comptador a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.